Na temelju članka 35. točke 4. i članka 53. stavka 3. Zakon o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) i članka 37. Statuta Grada Šibenika („Službeni glasnik Grada Šibenika“, broj 2/21), Gradsko vijeće Grada Šibenika, na prijedlog gradonačelnika, na \_\_\_\_\_. sjednici od \_\_\_\_\_\_\_\_\_\_\_\_\_\_\_\_ 2024. godine, donosi

**ODLUKU O DOPUNI ODLUKE
o ustrojstvu Gradske uprave Grada Šibenika**

Članak 1.

 U Odluci o ustrojstvu Gradske uprave Grada Šibenika ( „Službeni glasnik Grada Šibenika“ broj 2/11) u članku 10. iza stavka 3. dodaje se novi stavak i glasi :

„Obavlja poslove, odnosno delegira funkcije i zadaće posredničkog tijela za odabir operacija u okviru mehanizma integriranih teritorijalnih ulaganja.“

Članak 2.

 Ova Odluka stupa na snagu osmog dana nakon objave u „Službenom glasniku Grada Šibenika“.

KLASA: 024-02/24-01/

URBROJ: 2182-1-02-24-1

Šibenik, \_\_\_\_\_\_\_\_\_\_\_\_\_\_\_\_ 2024.

GRADSKO VIJEĆE
GRADA ŠIBENIKA

PREDSJEDNIK

dr.sc. Dragan Zlatović

**OBRAZLOŽENJE**

U skladu s odredbama članka 8. stavka 4. točke 10. Uredbe o tijelima u sustavu upravljanja i kontrole za provedbu programa iz područja teritorijalnih ulaganja i pravedne tranzicije za financijsko razdoblje 2021. – 2027. („Narodne novine“, broj 96/22, u daljnjem tekstu: Uredba VRH), ako su Posrednička tijela za odabir operacija ujedno i korisnici u okviru Programa, osiguravaju odgovarajuće razdvajanje funkcija u skladu s člankom 74. stavkom 3. Uredbe (EU) 2021/10601.

Sukladno Pravilu I. Programa iz područja teritorijalnih ulaganja i pravedne tranzicije za financijsko razdoblje 2021.-2027., Opći dio, Glava II. Sustav upravljanja i kontrole programa, točka 2., podtočka 2.D, **sva tijela koja sudjeluju u provedbi ITU mehanizma obvezna su, prema potrebi, provesti prilagodbu sustava unutarnje kontrole i prilagodbu unutarnje organizacije tijela** kako bi se osigurali preduvjeti za učinkovitu provedbu uloga i odgovornosti koje su im dodijeljene u provedbi ITU mehanizma.